Nóg 'n ANC-wykskandidaat in KZN vermoor | Maroela Media
Die polisie het Sondag bevestig die saak word deur die direktoraat vir prioriteitsmisdaad (Valke) ondersoek.
Thembi Mbongo, ANC-kandidaat vir wyk 6 buite Osizweni in Newcastle, is deur twee onbekende aanvallers by haar huis doodgeskiet.
Super Zuma, provinsiale sekretaris vir die ANC, het Sondag gesê die moord is "lafhartig". "Die ANC is baie besorg oor die moorde op sy wykskandidate voor die munisipale verkiesing op 3 Augustus," het Zuma gesê. "Ons is platgeslaan en geskok deur Thembi se afsterwe wat haar gemeenskap as hul staatsamptenaar sou verteenwoordig. Dis 'n tragiese verlies vir haar familie, haar gemeenskap en die ANC."
Mbongo se moord kom skaars twee maande ná die moord op die adjunk streeksvoorsitter van die ANC-jeugliga, Wandile Ngubile, wat in Madadeni, Newcastle, doodgeskiet is.
"Ons glo daar is 'n georkestreerde veldtog om die ANC te ontspoor voor 'n oorweldigende oorwinning in Newcastle en die Amajuba-distrik," het Zuma bygevoeg. "Ons doen 'n beroep op die polisie om geen steen onaangeraak te laat terwyl die moordenaars van Thembi gesoek word nie."
Zuma het gesê die Valke moet "vinnig optree" om die ondersoek in albei sake op te los om vrede en stabiliteit in die gebied te verseker in die dae voor die verkiesing.
Hy en die provinsiale woordvoerder van die party, Mdumiseni Ntuli, het Mbongi se familie Sondag besoek om 'n begrafnisdatum te reël.
Meer as 10 ANC-raadslede, kandidaatraadslede en taklede is vanjaar in KwaZulu-Natal vermoor, na bewering weens politieke redes.
Net die begin nog maand oor
Super Zuma ons as publiek is ook plat geslaan.
Een van jul kaders word geskiet en dadelik moet die Valke ondersoek doen.
Plaas moorde sien jul as maar net nog ń roof wat skeef geloop het.
Duidelik maak ras wel saak vir die ANC
Die maat waarmee die anc meet sal vir hulle gemeet word.
Om hom te vervang sal in elk geval geen positiewe verskil maak nie.
Moet nie dit ligtelik afmaak met vergelykings nie. Al was sy 'n ANC-kandidaat, dit is steeds moord en net so aaklig.
Welkom in Zuptania – dit is hoe Afrika demokrasie werk.
Sodra die ANC hulle interne geskille opgelos het deur mekasr te vermoor. Sal hulle voor gaan en met die slagting onder witmense voort gaan.
En dit is die troefkaart wat die Weste nooit kon sien in die apartheidera nie, die politieke toleransie van die Afrikaan.